
A homoszexualitással kapcsolatos vélekedések vizsgálata az Egri Szociális Szolgáltató Intézményben

Kutatómunkám során azt mértem, hogy az Egri Szociális Szolgáltató Intézményben dolgozók mennyire elfogadóak a homoszexualitással kapcsolatban. Az elfogadás mértékén túl azt is vizsgáltam, hogy az elfogadásnak vannak e befolyásoló tényezői, s ha vannak azok mennyire hatnak az elfogadásra,
vagy épp el nem fogadásra. Ennek következtében három hipotézist állítottam fel, melyek a következők :
1. A 35 év alattiak elfogadóbbak a homoszexuálisokkal szemben,mint a 35 év felettiek.
2. A keresztény vallás gyakorlása s annak módja nagy szerepet játszik a homoszexualitás el nem fogadásában.
3. Minél magasabb iskolai végzettsége van az egyénnek, annál elfogadóbb a homoszexuális egyénekkel szemben.
A kutatás módszeréül a kérdőíves módszert választottam. A mintavétel módja nem véletlenszerű.A kutatás idődimenziója keresztmetszeti. A kérdőív 28 kérdést tartalmazott.Kutatásom eredményei a következők szerint alakultak:
 A 35 év alatti korosztály elfogadóbb a homoszexuálisokkal szemben, mint a 35 év felettiek.Arra vonatkozóan, hogy a keresztény vallás gyakorlása, befolyásoló tényezője-e a homoszexualitás el nemfogadásának, e mintavétel alapján nem fedezhető fel jelentős eltérés.A vizsgált csoport válaszai alapján az iskolázottság mértéke és a homoszexualitás elfogadása között tendenciát láthatunk, ugyanakkor nem mutatható ki szignifikáns kapcsolat az alacsony elemszám miatt. Ennek következtében az a feltételezésem mely szerint minél magasabb iskolai végzettsége van az egyénnek, annál elfogadóbb a homoszexuális egyénekkel szemben nem nyert bizonyítást.
További vizsgálat esetén, egy mélyebb fókuszú kérdőívet állítanék össze, melyben már azt is vizsgálnám, hogy van –e a női homoszexualitás és a férfi homoszexualitás megítélése közt valamilyen eltérés. Erre vonatkozóan a jelenlegi kérdőívben is szerepelt két kérdés, s az adatok elemzése során összefüggést találtam annak kapcsán, hogy az ellenkező nemű homoszexualitás elfogadhatóbb a vizsgált személyek számára, mint a velük megegyező nemű homoszexualitás. A továbbiakban ezzel az összefüggéssel kapcsolatban keresném a választ, hogy ez valóban összefüggés-e vagy csak a társadalmi távolítás egyik példája.



